జోరంతంగ

జోరంతంగ(Zoramthanga)(జననం 1944 జులై 13) భారతదేశానికి చెందిన రాజకీయ నాయకుడు, ప్రస్తుతం మిజోరాం రాష్ట్ర ముఖ్యమంత్రి. ఇతను మిజో నేషనల్ ఫ్రంట్ పార్టీ అధ్యక్షుడు.

బాల్యం 
జోరంతంగ 1944 జులై 13న దర్ఫవుంగా, వాంహ్నునిచ్చింగి దంపతులకు సంతాంగ్ గ్రామంలో జన్మించాడు. ఇతనికి నలుగురు సోదరులు, ముగ్గురు సోదరీమణులు.

విద్య 
1950లో జోరంతంగ సంతాంగ్ గ్రామంలోని ప్రాథమిక పాఠశాలలో తన చదువుని ప్రారంభించాడు. ఆ తరువాత గాంధీ మెమోరియల్ హై స్కూల్ లో చదువు కొనసాగించాడు. ఆ సమయంలో మిజోరాం రాష్ట్రంలో సరైన విద్యా సదుపాయాలు లేకపోవడం వల్ల, వారి కుటుంబ ఆర్థిక పరిస్థితులు బాగా లేక తంగ చదువు సాగించడం కష్టంగానే ఉండిందని ఆయన చాలా సందర్భాల్లో పేర్కొన్నాడు. ఆ తరువాత తంగ మణిపూర్ లోని ఇంఫాల్ వెళ్లి అక్కడ ధనమంజురి (D.M.) కాలేజ్ ఆఫ్ ఆర్ట్స్ లో ప్రీ-యూనివర్శిటీ కాలేజీ (పియుసి, హయ్యర్ సెకండరీకి ​​సమానం) లో చేరాడు. 1962 లో పియుసి పూర్తి చేసి, 1966లో  బి.ఎ. ఆంగ్లంలో  పట్టభద్రుడయ్యాడు.

కెరీర్ 
జోరామ్‌తంగా 1965 లో తన కళాశాల చివరి సంవత్సరంలో ఉన్నప్పుడు మిజో నేషనల్ ఫ్రంట్ స్వాతంత్ర్య ఉద్యమంలో చేరాడు. 1966 లో ఎంఎన్ఎఫ్ తిరుగుబాటు ప్రారంభమైనప్పుడు, అతను గెరిల్లా ఉద్యమంలో చేరి బంగ్లాదేశ్(అప్పటి తూర్పు పాకిస్తాన్) సరిహద్దు ప్రాంతంలోని ఒక అండర్ గ్రౌండ్ స్థావరానికి వెళ్ళాడు. 1969 లో, MNF కార్యకర్తలందరు తూర్పు పాకిస్తాన్ (ఇప్పుడు బంగ్లాదేశ్) కి వెళ్లారు. ఈ దళానికి లాల్డెంగా అధ్యక్షుడుగా ఉండేవాడు, తరువాత ఇతను మిజోరాం ముఖ్యమంత్రి పదవికూడా చేపట్టాడు.

మూలాలు 

1944 జననాలు
మిజోరాం ముఖ్యమంత్రులు
జీవిస్తున్న ప్రజలు